User:Njimika/sandbox

Tehnička škola Žagubica postoji već preko 30 godina. Sa radom je počela 1979. godine pod nazivom "25 septembar". Za sve ove godine postojanja hiljade mladih su dobili kvalitetno obrazovanje i postavili kamen temeljac za svoje dalje usavršavanje na univerzitetima.

U školi radi veoma stručan i sposoban nastavni kadar, dok su kabineti opremljeni najsavremenijim nastavnim sredstvima. Škola poseduje restoran u kome se održavaju časovi kuvarstva.

Srednja škola u Žagubici obrazuje učenike u tri područja rada i to: ekonomija, trgovina i kulinarstvo.

BODOVI ZA UPIS 2017/2018 - Tehnička škola - Žagubica

Istorija srednje Tehničke škole u Žagubici odlukom Skupštine opštine Žagubica, od 28. oktobra 1978. godine, kojom je predsedavao Andreja Milosavljević predsednik SO, označen je početak realizacije ideje o osnivanju srednje škole u Žagubici, odeljenja srednjeg usmerenog obrazovanja u okviru gimnazije u Petrovcu. Početak rada ovog odeljenja predvidjen je za školsku 1979-1980. godinu. Skupština opštine Petrovac je svojim rešenjem od 28. februara 1979. godine dala saglasnost Gimnaziji u Petrovcu za osnivanje odeljenja u Žagubici. Već 26. marta 1979. godine SO Žagubica je svojom odlukom odobrila izgradnju školske zgrade čija je predračunska vrednost iznosila 12.686.000 dinara koja bi se sredstva obezbedila iz mesnog samodoprinosa, zajma i iz fonda Regionalne zajednice usmerenog obrazovanja. Projekat je uradio Projektni biro "Arhitektura i urbanizam" Požarevac i predvidjeno je da ukupna površina školskog prostora bude 1.912. kvadrata kao i 55 kvadrata stambenog prostora.

Vanredno školovanje škola se bavi obrazovanjem vanrednih učenika za područje rada ekonomije i ugostiteljstva i obrazovne profile za koje je verifikovana. Ispiti se organizuju u četiri godišnja ispitna roka: januarskom, aprilskom, junskom i avgustovskom. Rad na obrazovanju se ostvaruje u skladu sa Zakonom o srednjoj školi i Statutom škole i Pravilnikom o načinu organizovanja i sprovođenja ispita redovnih i vanrednih učenika.

Sekcije u školi Škola raspolaže mnogim sekcijama i vannastavnim aktivnostima. Učenički parlament postoji već nekoliko godina unazad u Prvoj tehničkoj. Parlament ima svoj poslovnik i prostor gde se održavaju sastanci. U skolpu škole postoji sekcija folklora čiji članovi nastupaju na raznim takmičenjima.